Елбасыныӊ xалыққа айтқан 5 бастамысыныӊ ішіндегі үшінші бастама бойынша "жоғары білім алудыӊ қолжетімділігі мен сапасын арттырып, студент жастардыӊ жатақханадағы жағдайын жақсарту" көзделіп отыр. Елбасы жоғары білім алудыӊ қолжетімділігі мен сапасын арттыру үшін жыл сайын бөлінетін 54 мыӊ грантқа қосымша 2018-2019 оқу жылында тағы 20 мыӊ грант бөлуді, техникалық және ауыл шаруашылығы мамандықтары бойынша барлық жоғары оқу орындары гранттарыныӊ құнын ұлттық жоғары оқу орындарыныӊ гранттары деӊгейіне дейін көтеруді, әлемдік стандарттарға сай білім беру жүйесін қалыптастыра отырып, студенттердіӊ білім алуына және тұратын жеріне жағдай жасауға тиісті назар аударуды ұсынды. Жатақхана тапшылығын біржола шешу үшін жоғары оқу орындары, колледждер мен девелоперлік компаниялар мемлекет пен жеке меншіктіӊ серіктестігі қағидасымен жатақхана салуды бастауы керектігін атап көрсетті.